
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των περιοχών «Συχαινά - Ανθούπολη» 
του Δήμου Πατρέων Ν. Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α), 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν.δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11 και 29. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1) 7, 8, 9 όπως 
τροποποιήθηκαν με το άρθρο 13 του ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδας (ΟΚΧΕ)» (ΦΕΚ 141/ 
Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθμ. 59433/2550/28.8.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.) Πατρών (δήμου Πατρέων), Αγίου Γε¬ 
ωργίου Ρίου (κοινότ. Αγίου Γεωργίου), Παραλίας (κοινότ. Παραλίας) 
Δεμενίκων (κοιν. Σαραβαλίων) ν. Αχαΐας (ΦΕΚ 1061/Δ). 

6. Την υπ’ αριθ. 26375/1133/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων των πολεοδομικών ενοτήτων «Αρέθα» 
(Π.Ε.8) και «Κάτω Συχαινά) (Π.Ε.9) του δήμου Πατρέων (ν. Αχαΐας)». 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Τις υπ’ αριθ. 201/1987, 601/1987, 835/1987 και 65/1987 
γνωμοδοτήσεις του δημοτικού συμβουλίου Πατρέων. 

10. Την υπ’ αριθ: 1/15.1.1988 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος νομού Αχαΐας. 

11. Την υπ’ αριθ. 364/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1 

Εγκρίνεται το πολεοδομικό σχέδιο των πολεοδομικών ενοτήτων 
Αρέθα (Π.Ε.8), Κάτω Συχαινά (Π.Ε.9), Άνω Συχαινά (Π.Ε.10) και 
Ανθούπολη (Π.Ε.11) περιοχής «Συχαινά - Ανθούπολη» του δήμου Πα¬ 
τρέων (ν. Αχαΐας), που είναι οικισμοί προϋφιστάμενοι του έτους 1923 
ως εξής: 

I. Των τμημάτων τους που έχουν χαρακτηρισθεί ως πυκνοδομημένα 
με την υπ’ αριθ. 26375/1133/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων με τις 
διατάξεις των άρθρων 1 και 2 του ν.δ/τος της 17.7.1923. 

II. Των τμημάτων τους που είναι αραιοδομημένα με τις διατάξεις του 
ν. 1337/1983 και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι παιδικής χαράς, πλατείας, παιδικού στάθμού, δημο¬ 
τικού σχολείου και νηπιαγωγείου, εκκλησίας, χώρου πολυκλαδικού λυ¬ 
κείου, όπως ο( ρυθμίσεις αυτές φαίνονται στα έξι (6) σχετικά χρωματι¬ 
σμένα πρωτότυπα διαγράμματα σε κλίμακα 1:1000, που θεωρήθηκαν* 
από τον Προϊστάμενο της Διεύθυνσης Τοπογραφικών Εφαρμογών με 
την υπ’ αριθ. 41122/1988 πράξη του και που συνοπτικά τους αντί¬ 
τυπα δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των παραπάνω πολεοδομικών ενοτήτων, των οποίων το πο¬ 
λεοδομικό σχέδιο εγκρίνεται με την παράγραφο II του άρθρου 1 του πα¬ 
ρόντος και καθορίζονται οι όροι και περιορισμοί δόμησης των πυκνοδο¬ 
μημένων τμημάτων του οικισμού, που επίσης το πολεοδομικό σχέδιο 
εγκρίνεται με .την παράγρ. I του ίδιου άρθρου. 

Άρθρο 3 

1. Στα οικοδομικά τετράγωνα που χαρκτηρίζονται στα σχετικά δια¬ 
γράμματα με το στοιχείο Α καθορίζεται η χρήση γενικής κατοικίας, 
όπως προσδιορίζεται με το άρθρο 5 του π.δ/τος 81/1980 (ΦΕΚ 
■ 27/Α). 

2. Στους λοιπούς οικοδομήσιμους χώρους καθορίζεται η χρήση αμι¬ 
γούς κατοικίας όπως προσδιορίζεται με το άρθρο 4 του ίδιου ως άνω 
π.δ/τος. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων όπως φαίνεται στα ίδια διαγράμ¬ 
ματα. 

Άρθρο 5 · 

Τα ελάχιστα όρια εμβαδού και προσώπου και οι λοιποί όροι και πε¬ 
ριορισμοί δόμησης των οικοπέδων ορίζονται κατά τομείς ΙΙΑ, ΙΙΒ και 
ΙΙΓ ως εξής: 

Α. Τομέας ΙΙΑ (πυκνοδομημένο και αραιοδομημένο τμήμα οικισμού 
προϋφισταμένου του 1923). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγούμενης παραγράφου 

θεωρούνται άρτια και οικοδομήσιμα τα οικόπεδα: 

α) που κατά την ημερομηνία δημοσίευσης του παρόντος διατάγματος 
έχουν: ελάχιστο πρόσωπο έξι (6) μέτρα, ελάχιστο εμβαδόν εκατό (100) 
τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν: ελάχιστο πρόσωπο έξι (6) μέτρα, ελάχιστο 
εμβαδόν εκατό (100) τ.μ. και 

γ) που βρίσκονται εντός του τμήματος του οικισμού που προϋφϊστα- 
ται του έτους 1923 και έχει χαρακτηρισθεί ως πυκνοδομημένο με την 
υπ’ αριθ. 26375/1133/1988 απόφαση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων, με όποιες διαστά¬ 
σεις και εμβαδόν είχαν κατά την 2.7.1968 ημέρα δημοσίευσης του από 
15.6.1968 β.δ/τος (ΦΕΚ 111/Δ). 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50μ 2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου 5 ορίζεται: 

α) Συντελεστής δόμησης 1,20 για οικόπεδα που βρίσκονται στο 
αραιοδομημένο τμήμα του οικισμού που προϋφίσταται του έτους 1923 
και έχουν εμβαδόν μικρότερο των 150μ 2 εφόσον η συνολική επιφάνεια 
ορόφων δεν υπερβο’.ίνει τα 120μ 2 . Η εξαίρεση αυτή έχει εφαρμογή σε οι¬ 
κόπεδα που έχουν προκύψει από κατάτμηση μέχρι της 10.3.1982 αφού 
αφαιρεθεί το εμβαδόν της εισφοράς σε γη σύμφωνα με το ν. 1337/ 
1983 και 

β) συντελεστής δόμησης 1,20 για οικόπεδα που βρίσκονται στο πυ¬ 
κνοδομημένο τμήμ,α του οικισμού που προϋφίσταται του έτους 1923 και 
έχουν εμβαδόν μικρότερο των 200 μ 2 εφόσον η συνολική επιφάνεια ορό¬ 
φων δεν υπερβαίνει τα 160μ 2 . 

Β. Τομέας 1ΙΒ (αραιοδομημένο τμήμα οικισμού προϋφισταμένου του 
έτους 1923). 

1. Ελάχιστο πρόσωπο: είκοσι (20) μέτρα 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: 

α) που κατά την ημερομηνία δημοσίευσης του παρόντος διατάγματος 
έχουν ελάχιστο πρόσωπο δώδεκα (12) μέτρα, ελάχιστο εμβαδόν διακό¬ 
σια (200) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν ελάχιστο πρόσωπο δώδεκα (12) μέτρα, 
ελάχιστο εμβαδόν διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 


νεια πενήντα (50) μ 2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

Γ. Τομέας ΙΙΓ (αραιοδομημένο τμήμα οικισμού προϋφισταμένου του 
έτους 1923). 

1. Ελάχιστο πρόσωπο: είκοσι πέντε (25) μέτρα. 

Ελάχιστο εμβαδόν: χίλια (1000) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα: 

α) που κατά την ημερομηνία δημοσίευσης του παρόντος διατάγματος 
έχουν ελάχιστο πρόσωπο δεκαπέντε (15) μέτρα, ελάχιστο εμβαδόν 
τριακόσια (300) τ.μ. και 

β) που προκύπτουν από την οριστική πράξη εφαρμογής της πολεοδο- 
μικής μελέτης εφόσον έχουν ελάχιστο πρόσωπο δεκαπέντε (15) μέτρα 
και ελάχιστο εμβαδόν τριακόσια (300) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια 50μ 2 και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

Δ. Επιπλέον των ανωτέρω και για τους τρεις τομείς ορίζονται τα 
εξής: 

1. Μέγιστο επιτρεπόμενο ύψος των ανεγερθησομένων κτιρίων: οκτώ 
και μισό (8,5) μέτρα. 

2. Σε περίπτωση κατασκευής στέγης το ύψος αυτής δεν υπερβαίνει το 
ένα και μισό (1,5) μέτρο. 

3. Σε περίπτωση χορήγησης άδειας οικογενειακής στέγης δεν επιτρέ¬ 
πεται προσαύξηση του μέγιστου επιτρεπόμενου ύψους της περιοχής. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Ιουλίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

